钦定古今图书集成/明伦汇编/氏族典/第075卷 > 朱正色
## 钦定古今图书集成/明伦汇编/氏族典/第075卷 > 朱正色

按《畿辅通志》：“正色字应明，号和阳，南和人。万历甲戌
成进士，除偃师令，有政声。调江陵，历升南驾部郎。丁
内艰，服除，备兵肃州，转甘州宪副。军士以大将军激
变，正色计缚其魁解散之。水泉告变，正色分守要害，
设伏出奇，以大捷闻。宁夏有变，上雅重其才望，属之
节钺。至则相形势，请水攻，遂缚哱承恩、刘东阳，俘馘”
阙下，晋右副都御史。子荫锦衣。后数载，致仕归，卒于
家。